Sibylle Ursula av Braunschweig-Lüneburg

Sibylle Ursula von Braunschweig-Lüneburg (1629–1671) var en prinsesse av Huset Welf, gift hertuginne av Slesvig-Holsten-Sønderborg-Glücksborg. 

Hun fødtes i Hitzacker som tredje barn av hertug August den yngre (1579–1666) i hans andre ekteskap med prinsesse Dorothea av Anhalt-Zerbst (1607–1634). Moren døde få etter, og faren giftet seg igjen med Elisabeth Sophie av Mecklenburg (1613–1676). Sibylle Ursula og hennes søsken ble oppdratt til litterære og kunstneriske interesser. Hun lærte å beherske både latin og fransk, ble en stor kjenner av tysk diktning, ble medlem av Die Fruchtbringende Gesellschaft og holdt seg med en stor boksamling.

Ekteskap 
I september 1663 giftet hun seg i Wolfenbüttel med Christian av Slesvig-Holsten-Sønderborg-Glücksborg, de fikk fire barn sammen, som alle døde som spe. Ekteskapet ble ikke lykkelig og ektemannen påførte henne syfilis. Hertuginnen savnet kulturlivet i Wolfenbüttel, men forsøkte å etablere litterære og musiske sirkler ved hoffet i Glücksborg. Hun døde i barselseng i desember 1671.

Forfatterskap 
Sibylle Ursula forfattet en del av romanen Die Durchlauchtige Syrerin Aramena, ferdigstilt av broren Anthon Ulrich (1633–1714) og redigert av Sigmund von Birken (1626–1681). Hun forfattet også skuespill og en serie åndelige meditasjoner, samt oversatte romanene Cassandre og Cléopatre av La Calprenède og et skrift på latin av den spanske humanist Juan Luis Vives (1493–1540).

Referanser 

Tyske oversettere
Tyske dramatikere
Huset Slesvig-Holsten-Sønderborg-Glücksborg
Boksamlere